पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। सेहत खराब होने का बोलकर गोवा में चल रही भाजपा राष्ट्रीय कार्यकारिणी में पहले दिन नहीं जाने वाले पूर्व उपप्रधानमंत्री और वरिष्ठ भाजपा नेता लालकृष्ण आडवाणी क्या रविवार को जयपुर आएंगे। दो दिवसीय राष्ट्रीय कार्यकारिणी का रविवार को गोवा में अंतिम दिन है। वहीं आडवाणी का रविवार को जयपुर के मानसरोवर में होने वाले दीप स्मृति सभागार में होने वाले श्रीराम दवे स्मृति कौस्तुभ सम्मान समारोह में शामिल होने का कार्यक्रम है।
इस समारोह में रेवासाधाम के राघवाचार्य वेदांती ललिता आश्रम प्रन्यास की ओर से प्रकाशित पुस्तक कामधेनु शतकम का लालकृष्ण आडवाणी विमोचन करेंगे। इस पुस्तक में भारतीय नस्ल की देशी गौ माता की स्तुति की गई है। संस्था का कहना है कि गौ वंश संवर्धन एवं नस्ल सुधार के अन्य कार्य करने के लिए प्रन्यास सदैव तत्पर है।
इस अवसर पर माननीय आडवाणी पत्र-पत्रिकाओं में सामाजिक संचेतना विषय पर उद्बोधन देंगे। इसके साथ ही ललिता आश्रम प्रन्यास की वेबसाइट का लोकार्पण भी किया जाएगा। यह समारोह 90 मिनट तक चलेगा। इस समारोह में कौस्तुभ सम्मान पं नंद किशोर ओझा को दिया जाएगा। सम्मान के रूप में कौस्तुभ मणि की माला प्रदान की जाएगी और 11 हजार रुपए की राशि दी जाएगी। वहीं साध्वी प्रीति प्रियंवदा ललिता आश्रम प्रन्यास की गतिविधियों और पं$ श्रीराम दवे के व्यक्तित्व कृतित्व पर अपने विचार व्यक्त करेंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn